CELEX: 22017D1069
Language: sl
Date: 2015-10-30 00:00:00
Title: Sklep Skupnega odbora EGP št. 280/2015 z dne 30. oktobra 2015 o spremembi Priloge XIII (Promet), Protokola 31 (o sodelovanju na posebnih področjih, za katera ne veljajo štiri temeljne svobode) in Protokola 37 (vsebuje seznam iz člena 101) k Sporazumu EGP [2017/1069]

22.6.2017   
               
               
                  SL
               
               
                  Uradni list Evropske unije
               
               
                  L 161/68
               
            SKLEP SKUPNEGA ODBORA EGP
      št. 280/2015
      z dne 30. oktobra 2015
      o spremembi Priloge XIII (Promet), Protokola 31 (o sodelovanju na posebnih področjih, za katera ne veljajo štiri temeljne svobode) in Protokola 37 (vsebuje seznam iz člena 101) k Sporazumu EGP [2017/1069]
      SKUPNI ODBOR EGP JE –
      ob upoštevanju Sporazuma o ustanovitvi Evropskega gospodarskega prostora (v nadaljnjem besedilu: Sporazum EGP) in zlasti členov 86 in 98 Sporazuma,
      ob upoštevanju naslednjega:
      
                  (1)
               
               
                  Sodelovanje pogodbenic Sporazuma EGP je primerno razširiti, da se vključi Uredba (EU) št. 1315/2013 Evropskega parlamenta in Sveta z dne 11. decembra 2013 o smernicah Unije za razvoj vseevropskega prometnega omrežja in razveljavitvi Sklepa št. 661/2010/EU (1).
               
            
                  (2)
               
               
                  Protokol 31 k Sporazumu EGP bi bilo zato treba spremeniti, da se omogoči to razširjeno sodelovanje.
               
            
                  (3)
               
               
                  Uredba (EU) št. 1315/2013 razveljavlja Sklep št. 661/2010/EU Evropskega parlamenta in Sveta, ki je vključen v Sporazum EGP in ga je zato treba v okviru Sporazuma EGP razveljaviti.
               
            
                  (4)
               
               
                  Prilogo XIII in Protokol 37 k Sporazumu EGP je zato treba ustrezno spremeniti –
               
            SPREJEL NASLEDNJI SKLEP:
      Člen 1
      Za odstavkom 5 člena 12 Protokola 31 k Sporazumu EGP se vstavi naslednje:
      
         „6.   Države Efte sodelujejo v dejavnostih, ki lahko izhajajo iz naslednjega akta Unije:
         
                     —
                  
                  
                     
                        32013 R 1315: Uredba (EU) št. 1315/2013 Evropskega parlamenta in Sveta z dne 11. decembra 2013 o smernicah Unije za razvoj vseevropskega prometnega omrežja in razveljavitvi Sklepa št. 661/2010/EU (UL L 348, 20.12.2013, str. 1).
                  
               Države Efte polno sodelujejo, brez pravice glasovanja, v odboru iz člena 52 Uredbe.“
      
      Člen 2
      Besedilo točke 5 (Sklep št. 661/2010/ES Evropskega parlamenta in Sveta) Priloge XIII k Sporazumu se črta.
      Člen 3
      Besedilo točke 4 Protokola 37 k Sporazumu EGP se črta.
      Člen 4
      Besedilo Uredbe (EU) št. 1315/2013 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
      Člen 5
      Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP (*1).
      Člen 6
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
      
         V Bruslju, 30. oktobra 2015
         
            
               Za Skupni odbor EGP
            
            
               Predsednica
            
            Oda SLETNES
         
      
      
         (1)  UL L 348, 20.12.2013, str. 1.
      
         (*1)  Navedena ni nobena ustavna zahteva.
      
         Izjava držav Efte o Sklepu št. 280/2015 z dne 30. oktobra 2015 o vključitvi Uredbe (EU) št. 1315/2013 Evropskega parlamenta in Sveta v Sporazum EGP
         „V skladu s postopkom iz člena 49(6) Uredbe (EU) št. 1315/2013 se prilagoditve informativnih zemljevidov vseevropskega prometnega omrežja, razširjenega na določene tretje države, kakor je določeno v Prilogi III, izvedejo na podlagi sporazumov na visoki ravni o prometnih infrastrukturnih omrežjih med Unijo in zadevnimi sosednjimi državami. Države Efte pozivajo Unijo, naj prouči naslednje prilagoditve zemljevidov v zvezi z njihovimi ozemlji ter potrdi, da je bil sporazum na visoki ravni v smislu člena 49(6) dosežen:
         
                     —
                  
                  
                     letališče Vestmannaeyjar na Islandiji se odstrani iz celovitega omrežja,
                  
               
                     —
                  
                  
                     letališče Landeyjahöfn na Islandiji se doda v celovito omrežje,
                  
               
                     —
                  
                  
                     18 km dolg odsek ceste E18, ki vodi v Oslo na Norveškem, se nadomesti z vzporednim odsekom ceste E6 kot delom osrednjega omrežja,
                  
               
                     —
                  
                  
                     letališči Rygge in Ørland na Norveškem se dodata v celovito omrežje,
                  
               
                     —
                  
                  
                     pristanišči Kirkenes in Mo i Rana na Norveškem se dodata v celovito omrežje,
                  
               
                     —
                  
                  
                     pristanišči Sandefjord in Ålesund na Norveškem se odstranita iz celovitega omrežja,
                  
               
                     —
                  
                  
                     pristanišči Grenland in Karmsund na Norveškem nadomestita pristanišči Porsgrunn in Kopervik v celovitem omrežju.“
                  
               
      
         Izjava EU o Sklepu št. 280/2015 z dne 30. oktobra 2015 o vključitvi Uredbe (EU) št. 1315/2013 Evropskega parlamenta in Sveta v Sporazum EGP
         
            „Unija je seznanjena s prilagoditvami zemljevidov, ki jih predlagajo države Efte. Potrjuje, da zahtevane spremembe izpolnjujejo ustrezna merila iz Uredbe (EU) št. 1315/2013 (v nadaljnjem besedilu ‚Uredba‘) in da je posledično dosežen sporazum na visoki ravni v smislu člena 49(6) Uredbe. Ta sporazum na visoki ravni bo podlaga za prilagoditev Priloge III k Uredbi v zvezi z informativnimi zemljevidi za zadevne države Efte. V ta namen bo Komisija uporabila postopek iz člena 49(6) Uredbe.“